Virallinen lehti nro C 082 , 17/03/1998 s. 0121



KIRJALLINEN KYSYMYS E-2647/97 komissiolle esittäjä(t): Richard Howitt (PSE) (1. syyskuuta 1997) Aihe: Yhtä olutmerkkiä myyvät pubit/ Inntrepenuer Pub Company Limited 'Inntrepenuer' Pub Company Limitedin vuokralaiset ja eräät muut vaalipiirissäni toimivat pubit ovat tehneet Inntrepenuerin kanssa yhden olutmerkin myyntisopimuksia, joiden on määrä päättyä vuonna 1998. Näiden sopimusten oli tarkoitus tuoda pubeille alennuksia, tukea ja myönnytyksiä, joilla oli määrä korvata ¨vapailla¨ markkinoilla saatavat alennukset. Inntrepenuer on rikkonut tekemiään sopimuksia kieltäytymällä päättämästä kaikkien yhtä olutmerkkiä myyvien pubien sopimuksia. Pubit eivät ole saaneet sopimuksesta kaupallista hyötyä, vaan ovat itse asiassa joutuneet huomattavasti heikompaan asemaan kuin vapailla markkinoilla toimivat pubit. Voiko komissio edellä mainitut seikat huomioon ottaen vahvistaa, että varmistaakseen rehellisen ja kilpailuun perustuvan kaupankäynnin se tulee hylkäämään Inntrepenuer Pub Company Limitedin hakemuksen, joka koskee erityistä lupaa poiketa Rooman sopimuksen 85 artiklan 1 kohdan määräyksistä. Komission jäsenen Karel Van Miertin komission puolesta antama vastaus (16. syyskuuta 1997) Inntrepreneur on pyytänyt komissiota tarkastelemaan vakiomallisia sopimuksiaan. Komission mielestä Inntrepreneurin vuokrasopimus, samoin kuin useimmat muut Yhdistyneessä kuningaskunnassa käytettävät vakiomalliset vuokrasopimukset, ei täytä perustamissopimuksen 85 artiklan 3 kohdan soveltamisesta yksinostosopimusten ryhmiin annetun komission asetuksen 1984/83 teknistä vaatimusta, joka koskee yksinostovelvoitteesta vapauttamista (ns. ¨beer block exemption¨) ((EYVL L 173, 30.6.1983. )). Ongelma koskee ostovelvoitteen määrittelyä oluttyypin eikä olutmerkin mukaan. Tarkastellessaan, voidaanko tällaisille vakiosopimuksille myöntää poikkeus erityisellä päätöksellä, komission on varmistettava, että kaikki EY:n perustamissopimuksen 85 artiklan 3 kohdan edellytykset täyttyvät. Tällaisissa tarkasteluissa komissio ottaa keskiarvojen perusteella huomioon kyseisten vakiomallisten vuokrasopimusten kokonaisvaikutukset. Tämän mukaisesti komissio on tarkastellut hintaeroa sopimusvuokralaisten ja yksittäisten pubinpitäjien välillä lähinnä Office of fair tradingin raportin perusteella. Tässä tarkastelussa ollaan keskitytty Inntrepreneurin osalta koko sen vuokrasopimusverkostoon. Tästä syystä komissio on keskittynyt sopimusvuokralaisilta perittyjen ja Couragen, nyttemmin Scottish Couragen vapailta toiminnanharjoittajilta suoraan perimien hintojen välisen eron keskiarvoon. Keskiarvoihin on turvauduttu myös tasoitusetuja tarkasteltaessa. Kaikki Inntrepreneurin tekemät vaatimukset tarkistetaan perinpohjin ja otetaan huomioon ainoastaan, jos vastaavanlainen etu ei ole tavanomaisten vapaiden toiminnanharjoittajien saatavissa. Tässä suhteessa Inntrepreneurin uusi RetailLink- järjestelmä, joka on otettu käyttöön sen jälkeen, kun Ison-Britannian kauppa- ja teollisuusministeriö ilmoitti suostuvansa vapauttamaan Inntrepreneurin aiempien sitoumusten mukaisista velvoitteista, merkitsee huomattavaa muutosta aiemmin vallinneisiin hintasyrjintään ja tasoitusetuihin nähden. Inntrepreneur ilmoitti tästä uudesta hankintasopimuksesta maaliskuussa 1997. Komissio toivoo voivansa ilmoittaa väliaikaisen kantansa tulevien viikkojen aikana.